ಸುಶಾಂತ್ ಮನೆಗೆ ನಟಿ ಶಿಫ್ಟ್- ಪಾಸಿಟಿವ್ ವೈಬ್ ಇದೆ ಎಂದ ಅದಾ ಶರ್ಮಾ

ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಜಪೂತ್ (Sushant Singh Rajput) ನಿಧನರಾಗಿ 4 ವರ್ಷಗಳು ಕಳೆದಿವೆ. ನಟ ವಾಸಿಸುತಿದ್ದ ಮುಂಬೈ ಅಪಾರ್ಟ್ಮೆಂಟ್ ಬಗ್ಗೆ ಸಾಕಷ್ಟು ನೆಗೆಟಿವ್ ವಿಚಾರಗಳು ಹಬ್ಬಿತ್ತು. ಆದರೆ ಯಾವುದಕ್ಕೂ ಕ್ಯಾರೆ ಎನ್ನದೇ ಸುಶಾಂತ್‌ ಮನೆಯಲ್ಲಿ ಅದಾ ಖರೀದಿಸಿದ್ದರು. ಕೆಲಸದ ನಡುವೆ ಈ ಮನೆಗೆ ಬರಲು ಆಗಿರಲಿಲ್ಲ. ಇದೀಗ ನಟನ ಮನೆಗೆ ಅದಾ ಶರ್ಮಾ (Adah Sharma) ಶಿಫ್ಟ್ ಆಗಿದ್ದಾರೆ. ನಟನ ಮನೆಯಲ್ಲಿ ವಾಸವಾಗಿರುವ ಅನುಭವವನನ್ನು ನಟಿ ಬಿಚ್ಚಿಟ್ಟಿದ್ದಾರೆ.

ಸುಶಾಂತ್ ಮನೆಯನ್ನು ಖರೀದಿ ಮಾಡುವುದು ಬೇಡ ಎಂದು ಅನೇಕರು ಹೇಳಿದ್ದರಂತೆ. ಯಾರ ಮಾತಿಗೂ ನಟಿ ಕಿವಿ ಕೊಡದೇ ಇತ್ತೀಚೆಗೆ ಶಿಫ್ಟ್ ಆಗಿದ್ದಾರೆ. ಸುಶಾಂತ್ ನಿಧನರಾದ ಈ ಮನೆಯಲ್ಲಿ ಭಯ ಆಗಬಹುದು ಎಂದು ಹಲವರು ಭಾವಿಸಿದ್ದರು. ಆದರೆ ಆ ರೀತಿ ಏನು ಆಗಲಿಲ್ಲ. ಈ ಮನೆಯಲ್ಲಿ ಪಾಸಿಟಿವ್ ವೈಬ್ ಅನುಭವ ಆಗಿದೆ ಎಂದು ಖುಷಿಯಿಂದ ಸಂದರ್ಶನದಲ್ಲಿ ನಟಿ ಮಾತನಾಡಿದ್ದಾರೆ.

ಇನ್ನೂ ಸುಶಾಂತ್ ಮನೆಗೆ ಅದಾ ಶರ್ಮಾ ಹೊಸ ರೂಪ ಕೊಟ್ಟಿದ್ದಾರೆ. ಇದೀಗ ಸ್ಟೈಲ್‌ಗೆ ತಕ್ಕಂತೆ ಮನೆಗೆ ಹೊಸ ವಿನ್ಯಾಸ ಮಾಡಿಸಿದ್ದಾರೆ. ಮನೆಯ ಕೆಳಗಿನ ಫ್ಲೋರ್‌ನಲ್ಲಿ ದೇವಸ್ಥಾನ ಮತ್ತು ಡ್ಯಾನ್ಸ್‌ ರೂಮ್‌ ಸೇರಿದಂತೆ ಹಲವು ಬದಲಾವಣೆಗಳನ್ನು ಅವರ ಅಭಿರುಚಿಗೆ ತಕ್ಕಂತೆ ಮಾಡಿಸಿಕೊಂಡಿದ್ದಾರೆ. ಇದನ್ನೂ ಓದಿ:ನಟಿ ರವೀನಾ ಟಂಡನ್ ಮರ್ಡರ್ ಆಗಿರುತ್ತಿತ್ತು: ಕಂಗನಾ ಶಾಕಿಂಗ್ ಹೇಳಿಕೆ

2023ರಲ್ಲಿ ನಟಿಸಿದ ‘ದಿ ಕೇರಳ ಸ್ಟೋರಿ’ ಸಿನಿಮಾ ಸಕ್ಸಸ್ ಕಂಡಿದೆ. ಈ ಚಿತ್ರದ ನಂತರ ನಟಿಗೆ ಬೇಡಿಗೆ ಹೆಚ್ಚಾಗಿದೆ. ಮತ್ತಷ್ಟು ಬಾಲಿವುಡ್ ಸಿನಿಮಾ ಆಫರ್‌ಗಳು ಅರಸಿ ಬರುತ್ತಿವೆ. ಅಂದಹಾಗೆ, ನಟಿ ಅದಾ ಅವರು ಕನ್ನಡದ ‘ರಣವಿಕ್ರಮ’ (Ranavikrama) ಸಿನಿಮಾದಲ್ಲಿ ನಟಿಸಿದ್ದಾರೆ. ಪುನೀತ್‌ಗೆ ನಾಯಕಿಯಾಗಿ ಕಾಣಿಸಿಕೊಂಡಿದ್ದಾರೆ.